Чин бракосочетания царя Ивана Васильевича с царицею Анною Васильчиковых (Васильчиков)
Печатано по распоряжению Русского Генеалогического Общества.

ЧИН БРАКОСОЧЕТАНИЯ ЦАРЯ ИВАНА ВАСИЛЬЕВИЧА С ЦАРИЦЕЮ АННОЮ ВАСИЛЬЧИКОВЫХ (7083/1575г.)

Сообщил А. А. Васильчиков.

1.«А в лете 7083-м году, как государь царь и великий князь Иван Васильевич всеа Русии женился, а понял , и в тот день, в которой была радость его,  государь царь и великий князь Иван Васильевич всеа Русии нарядился и пришел в столовую избу, а царевичи князь Иван и князь Федор и бояре, весь поезд, с ним же.

А место в полате наряжено было по обычаю, по его государеву приказу, да на место положено было два зголовья бархатные червчаты з золотом без розцвету в один узор, а на зголовьях положено было по сороку соболей, а третей сорок держали тутож у места, кому государь велел, чем опахивали государя  царя и великого князя Ивана Васильевича всеа Русии и его царицу и великую княгиню Анну.

Да у места ж поставлен был стол, а на столе насланы были две скатерти, да положена была перепеча, да поставлена солоница, а судков не ставили, да и в столы положены были перепечи да поставлены солоницы ж, а судков не ставили ж.

А царицу и великую княгиню наряжали, как ей ити на место, а сидела она в своих хоромех, а свахи  и боярыни все были у нее готовы, и свечи и короваи были туто ж готовы; а короваи и свечи и сыры принесены был с-утра рано в тежь хоромы, откуды царевна шла на место.

А как царь и великии князь по времени изволил, а велел ити иа место царевне и великой княжне Анне, и царевна и великая княжна шла из своих хором в Полату новую сенми, что перед постелною государевою избою, да в другие сени, что перед Полатою; а с царевною и великою княжною шли свахи обои и боярони; а перед царевною шли наперед всех с фонарем, а в нём была свеча новая.  Затем шли с свечою з богоявленскою, затем шли с свечами с ручными, затем шли с фонари, затем шли с свечами з болшими, затем шли с короваи, а на короваи клали две девять пенезей болших серебряных широких гроша з два один пенязь, с одну сторону золоченой и чеканеной, а з другую сторону бело и гладко, а на короваи клали по девяти пенезей. Азатем шли те, кому государь велел перед царевною ходить; затем шел священник со крестом, затем шла царевна с свахами, затем несли за царевною кику, а того берегли накрепко, чтобы меж царевну и кику не проходил нихто, ни боярыни; а за кикою шли боярыни, которые сидели за болшим столом, а за боярынями шли с ширинками.

А пришед в Полату, царевну и великую княжну посадили на место, а на царя и великого князя место сажали Иванову дочь  Орину.

А свахи все сидели у царевны и великие княжны по своим местом.  Ас свечами и с короваи стояли у свах по левой стороне.

А бояроны все сидели за болшим столом по росписи; да как иссели все и обослались к царю и великому князю Ивану Васильевичу всеа Русии, и царь и великии князь послал кому сидети на болшом месте, сына своего царевича князя Федора, да с ним бояр и дворян, которым против боярын[ь] в столе сидети. 

И царевич Федор, вшед в полату, сел на болшом месте и бояр и дворян и детей боярских иссажал по росписи, где кому сидети.

Да послал по отца по государя царя и великого князя Ивана Васильевича всеа Русии.

А ково царевичь Федор по отца послал и тот речь говорил:

Государь царь и великий князь Иван Васильевич[ъ] всеа Русии! сын твой царевичь князь Федор велел тебе говорити: взем Бога на помочь, время тебе государю к своему государеву делу идти.

И царь и великий князь пошёл из столовые избы в Полату, а с ним пошли тысетцкой сын ево царевичь князь Иван и бояря и весь поезд.

Да вшед в Полату, покланявся святым, пошёл к своему месту, да подняв с своего места Иванову дочь  Орину, сел на своем месте, да посидев мало, велел священнику молитву говорити.

А которой священник деиствовал, того именно не написано потому, кому государь велит.

А ездил по церквам з государем священник.  А со святою водою кто ездил, того именно не написано ж, кому государь велит.

А как сваха стала царю и великому князю и царевне и великой княжне голову чесати, а свечю царя и великого князя и царевнину в те поры зажгли водокщеными свечами вечерними, и обручи на них положили и собалми обогнули.

Да как царю и великому князю Ивану Васильевичю всеа Русии и царевне Анне голову исчесали и на царевну кику положили и покров навесили, и сваха учала осыпати царя и великого князя Ивана Васильевича всеа Русии и царевну и великую княжну Анну; а осыпало было на мисе на золотой; а на мису первое хмелю всыпано на три углы в трех местех, да на три ж места положено было тридеветь соболей, на место по девети соболей, да тридеветь платков бархатных и отласных з золотом и без золота в один цвет без розных шёлков; а мера платком в длину четь с вершком, а поперек четверть, да тридеветь пенезей менших на три ж места по девети пенезей, а величеством пенезь з золотой или мало менши. 

А на другой мисе осыпало было наряжено к постели потому ж.

Да после осыпанья соболми опахивали.

А царя и великого князя дружка, благословився, стал резати перепечю і сыр да ставити на блюдех перед царя и великого князя и перед царевну і великую княжну.

А царевнин дружка подавал ширинки.

Да посидев мало, царь и великий князь поехал к венчанью к Покрову Пречистой Богородицы; и как царь и великии князь встал с своего места, и на его место на зголовье положили сорок соболей; а как царевна с своего места встала, и на царевнино место положили сорок же соболей; да как царевна пошла к санем, встав с места, и царя и великого князя зголовья положили тогды на царевнино и великие княжны зголовье, а два сорока соболей положили на верх на зголовья.

Да приехав к церкве к Покрову Пречистой Богородице, пошёл государь в церковь в сторонние двери от площади, что от дьячих изб, а тысецкой сын его царевич князь Иван и весь поезд с ним. 

А за ним поехала царевна і великая княжна в санях к церкве.

А как приехал царь и великии князь и его царица к церкве, и того берегли накрепко, чтоб меж государева коня и царицыных саней не проходил нихто, а с царевною и великою княжною ехали к церкве свахи болшие, а сидели в тех же санех, а другие свахи сидели в опришонных санех.

А свечи и короваи несли перед санми, а переходить меж того всего чину никак не давали.

Да как приехала царевна и великая княжна к церкве к Покрову Пречистой Богородицы, да вышед из саней (зачеркнуто: «»)шла в теж двери сторонние с площади, что от дьячьих изб.

Да вшед в церковь государь царь и великий князь стал у столпа у правого по левой стороне.

А царевна и великая княжна стала у царя и великого князя на левой стороне.

А с свечами и с короваи стали у другово столпа на левои стороне по праву у левого столпа. 

Да у того же столпа поставили скамью, а на скамье послали ковер да положили два зголовья бархат червчат з золотом.

А как пошел к венчанью царь и великий князь и царевна, и дружки послали постелю под ноги камку розрезав, да сорок соболей положили по дватцати, головами вместе.

И царь и великии князь и царевна стали на том месте и их венчал священник, которому государь велел.

А в склянице держали вино фряское, и венчав, священник дал вино пити царю и великому князю и его царице, да в другие царь и великии князь, выпив вино, ударил скляницу о землю да и ногою потоптал сам царь и великии князь, а иному никому не велели топтати.

А опосле венчанья пошел царь и великий князь да сел у столпа на левой стороне на зголовье с правую сторону. 

Пришел к царю и великому князю и к его царице многолетствовать.

А дети царя и великого князя Ивана Васильевича всеа Русии царевичь князь Иван и царевичь князь Федор пришли к царю и великому князю и к его царице и великой княгине Анне здоровати, и бояре все и дьяки и дети боярские.

А дьяки певчие на оба крылоса пели многолетство царю и великому князю Ивану Васильевичю всеа Русии и его царице и великой княгине Анне.

А от церкви пошел царь и великии князь в теж сторонние двери да пошел к себе; а царица и великая княгиня поехала от церкви в тех же санях, а свахи обои с нею же. 

 Да как царь и великии князь, приехав от церкви, сшел с коня, а царица и великая княгиня Анна вышла ис санеи и царь и великии князь взял царицу и великую княгиню за руку да пошел с нею вместе; а в те поры того берегли накрепко, чтоб меж государя и государыни и промеж всякого чину не проходил нихто; да отпустил государь царицу в свои хоромы, а сам государь пошел к завтраку в столовую избу.

А кои час государь с коня ссел, и тоть час на государев конь сел в яселничего место, кому государь велел.

А на царицыно место села в яселничего же место в сани, кому государь же велел, да отъехал[а] в санех на конюшну, которая на государеве дворе.  А свечи и короваи несли к постели да поставили короваи и свечи обе вместе в одну кадь во пшеницу у постели в головах.

А обручей с них не снимали во все в три дни. А как три дни отошли, и свечи обе соскали вместо (sie) да поставили в церкве.

А сенник постелной оболочен был снутри запонами, да по четырем углом воткнуты были стрелы, а на них по одному соболю да по колачю, а на лавках по углом же поставлено было по оловянику меду.

А постелю слали в сеннику на сноповье на ржаном по обычаю, вшед в сенник на правой стороне, а под постелю послано было тридеять снопов.

А после завтрака ездел государь по церквам, а приехав от церквей и как ссель с коня, и сидел на коне в яселничего место, кому он государь приказал, и ездил тот, кому государь велел, весь стол и во всю ночь круг подклета с саблею з голою и с мечем.

Да послал государь царь, а велел царице идти к столу, и царица и великая княгиня из своих хором шла к столу. Асвахи и боярыни с нею; а пришед царица и великая княгиня Анна в полату  к столу, села на своем месте, а свахи сели по своим местам.

А боярыни все сели за болшим столом по лавки по росписи.

А царь и великий князь Иван Васильевич всеа Русии наперед себя послал за стол сына своего царевича князя Федора да за ним, кому велел государь, бояром и детем боярским идти.

И царевич князь Федор, вшед в полату, сел на болшом месте, а тех, хто пришел за ним, посадил на околничем и в кривом столе, где хто сидел по росписи.

Да затем сам государь царь и великии князь Иван Васильевич всеа Русии пошел к столу, да вшед в полату, сел на своем месте.

А тысетцкой сын его царевич князь Иван сидел с отцом, а друшкам велел сести по своим местом, а бояр и дворян иссажал по всем столом; да как иссажал всех, и поставили  перед царя и великого князя и перед его царицу и великую княгиню Анну куря верченое.

И большой дружка, встав, обертил куря з блюдом и с перепечою и с солонкою скатертыо верхнею да отнес к постели.

А царь и великии князь велел в столы ставить по росписи, какова роспись дана была на Дворец.

А как по поре царь и великии князь из-за стола пошел к постели и с царицею и великою княгинею Анною, приняв за руку, а с ним и с царицею тысетцкой царевичь князь Иван и дружки и свахи все, а кому и иному царь и великии князь велел идти, и тот с ним шел до дверси тои полаты, хто выдавал. 

А как царь и великии князь пришел к дверем и с ним его царица да стали у полаты хто выдавал царицу и великую княгиню Анну, и туто выдал в дверех да речь говорил:

«Государь царь и великии князь Иван Васильевичь всеа Русии Божиим судом произволил за собя государя взяти царицу и великую княгиню Анну!»

И как пришли к постели и хто осыпал, и тот положил на себя две шубы собольи, одну положил по обычаю, а другую шубу положил на себя наизворот шерстью вверх да осыпал царя и великого князя и его царицу и великую княгиню Анну у двереи у сенника, и курятем царя и великого князя и его царицу и великую княгиню кормила сваха болшая да дружки. 

А назавтрее царя и великого князя и его царицу и великую княгиню Анну, кормив кашею, да царицу и великую княгиню роскрыли, кому царь и великии князь велел.

А в хоромех и в сенех в тех во всех, куды государь и государыня проходила, и у сенника в сенех поставлено было на всех четырех стенах по иконе.

А в сеннику на всех же четырех стенах поставлено было по иконе ж. Да над дверми снутри с надворья поставлены были кресты, да и над вокны в сеннику поставлены были кресты ж.

А у постели в головах положены были две подушки шапки, а в ногах положен был ковер да одеяло кунье да шуба, да накрыто простынею.

А как уж понесли в сенник постелю слати, и несли перед постелею два образа Рожество Христово да Рожество Пречистые да крест воздвизалной и поставлены у постели в головах, а в сеннику поставлен был образ Пречистые со младенцом на левой стороне.

А по государеву указу на первой день в болшом месте сидел царевичь князь Федор Ивановичь.  . В тысяцких был царевичь князь Иван Иванович.

З государеву сторону дружки Борис  з женою да Иван Яковлев сын  з женою.

А с царицыну сторону Игнатей  да жена его Агафъя да Назарей  з женою да сваха ж Иванова жена Олексеева сына  и кику несла она ж.

А с чарою с вином ходил к месту Тимофей Ондреев сын .

С осыпалом к месту ходил Василеи Иванов сын . 

А за столом сидели боярыни: Анна Ондреева жена , Орина Григорьева жена Ондреева сына , княж Михайлова Ондреевича  княгиня Оксинья, княж Васильева Ондреевича  княгиня Анна, княж Федорова Михаиловича  княгиня Настасья, княж Давыдова Ивановича  княгиня Анна, Олексеева жена Михайлова сына , Михайлова жена , Орина Федорова жена , Юрьева жена , Оксинья , Марфа , Олексеева жена  Овдотья, Дарья Лодыженская.

А против боярынь сидели в скамье: Григореи Ондреев сын , Илья Ондреев сын , князь Петр Тутаевич , боярин князь Федор Михаилович  , боярин Василей Иванович , околничей князь Борис Давидовичь , Олексей Михайлов сын , Федор да Юрьи Матвеевы дети , Тимофей Данилов сын .

А в кривом столе сидели: боярин князь Иван Петрович , околничей Дмитрей Ивановичь .

На место государя звал боярин князь Иван Петрович Щуйской. 

А на месте сидела Иванова дочь  Орина.

А ходили перед государем Иван Васильев сын , Богдан Яковлев сын , Иван Олексеев сын .

А за санми у царицы и великие княгини ходили: Воин , Нехорошей , дьяк Истома , в яселничего место были Иван Назарьев сын Хлопов.

У коня госидарева был и ездил около подклета Григорей Борисов сын .

Колпак государсв держали Микита Григорьев сын , Федор Васильев сын . Асписки держал и разряжал дьяк Ершь .

У платья государева, и у царицына и великие княгини были Нехорошей  да дьяк Петр Григорьев. 

А постелю кто слал, того именно не написано, кому государь велит.

Мылню топил Федор Васильев сын , Микифор Яковлев сын .

У воды были: Воин Григорьев сын , Григорей Захарьев сын  да 4 человека детей боярских царицы и великие княгини Данило , Булгак , Отучь , Семейка .

В мылне з государем мылись Борис , Богдан , Никита , Федор Васильев сын .

Вино в склянице нес к церкве Петр Фомин сын .

У места был и места берег Федор Ондреев сын .

У зголовей и у места государева был Матвей Третьяков сын Лошаков . 

А у царицына места и у зголовья был Клементей Данилов сын .

Сорок соболей, чем опахивать, держал Михайло Васильев сын .

Государево зголовье к церкве нес Иван Григорьев сын .

А царицыно Василей Михайлов сын .

Скамейку к церкве несли истобники Михайло да Олеша.

Подножье к церкве несли, на чом венчалися, Иванко Федоров сын , Митка Васильев сын .

Подножье слали, почему ходили, князь Дмитрей  княж Иванов сын Ондреевича , Иванко Васильев сын , Невежка Яковлев сын , Олешка Жданов сын , Иванко Олексеев сын , Фай .

Миндерь нес к венчанью царицы и великие княгини сын боярской Данило .

У постели были: Нехорошей  и постелю замыкал по прежнему и з белым платьем стряпал он же.

Свечю государеву несли Венедихт Борисов сын  да Ондрей Васильев сын .

А царицыну свечю несли Федор Васильев сын  да Верига Третьяков сын .

Над государевою свечею фонарь несли Иван Болшой да Иван Меншои Ондреевы дети .

А над царицыною свечою фонарь несли Матвей да Назарей Степановы дети .

Государев коровай несли Володимер Васильев сын , Михайло Фомин сын , Григорей Федоров сын , Яков Васильев сын  

А другой царицын коровай несли Иван Офонасьев сын , Микита Федоров сын , Григорей Васильев сын , Иванко Юрьев сын .

С обручалными свечами Богдан Сидоров сын .

С водокщеною свечею Назарей Данилов сын .

Фонарь с свечею нес Федор Ондреев сын .

А действовал священник Василей .

А со святою водою ходил священник Василей Молодои да с ним дьякон Понкратей.

А у ествы сидел Петр Фомин сын .

А ести перед государя ставили князь Василей да князь Ондрей да князь Дмитреи княж Ивановы дети Ондреевича , Богдан да Невешка , князь Тимофей да князь Ондрей , Микита да Ондрюшка Григорьевы дети , Дмитреи да Федор Васильевы дети ,  Иванко Юрьев сын .

А с платьем з белым стряпали Нехорошей , Микита , Дмитрей да Федор Васильевы дети .

А с платьем з болшим теж, да которые ести ставили, да х тому Володимер да Федор да Ивашко Васильевы дети , Иван Офонасьев сын , Михайло Фомин сын , Петр Романов сын , Иванко Юрьев сын , князь Ондреи да князь Никита , Верига да Григорей .

А перед царевичи ести ставили Иван Офонасьев сын , князь Ондрей до князь Никита княж Володимеровы дети , Григорей Нежданов сын , Верига Третьяков сын , Петр Романов сын , Володимер да Федор да Ивашко Васильевы дети , Михайло Фомин сын .

А в столы ставили Давыд Нежданов сын , Григорей Семенов сын , Иван Федоров сын , Олеша Жданов сын , Фетка Костентинов сын , Ивашко Олексеев сын , Гриша  сын  , Образец Семенов сын , Тимошка Суботин сын , Игнашко Звягин сын Воейков, Фетка Васильев сын Воейков, Ивашко да Посничко Богдановы дети , Фетка Петров сын , Мишка Федоров сын .

У поставца был диак Матвей .

Поезд ведали и збирали их околничей Василей Григорьевич , да дьяк Терентей . 

А в поезду были:

Князь Иван Михайлович , Михаило Васильев сын , Ждан Третьяков сын -, Петр да Михайло Федоровы дети , князь Иван княж Володимеров сын , князь Иван , князь Микита , Микита , Федор Иванов сын , Василей Григорьев сын , Роман Михайлов сын , Деменша да Демид , Баим Васильев сын , Микифор Васильев сын , Григореи Федоров сын , князь Василей -, ІИетр Федоров сын , Захарей Лишнего сын , Долмат Иванов сын , Иван Дмитреев сын , Иван Гусь Васильев сын , Тимофей Иванов сын , Иван Фомин сын , Офонасей Федоров сын , Василей Жданов сын , Богдан да Федор Васильевы дети , Степан да Олексей Никитины дети , Федор Пучков .

Примечания 

История России